laion/Wikipedia-Exotic huggingface dataset:
לירה (כלי נגינה)

הלירה (ביוונית: Λύρα) הוא כלי מיתרים, מעין נבל קטן, מן החשובים ביוון העתיקה. גוף הלירה היה עשוי משריון צב ומתוכו בלטו שתי זרועות מחוברות בדומה לעול שממנו נמתחו המיתרים. מספר המיתרים נע בין 3 ל-10 ופרטו עליהם במפרט. באורגנולוגיה, הלירה מוגדרת כלאוטה (או "קתרוס"), אשר בו המיתרים מחוברים לקורת רוחב (yoke). המיתולוגיה היוונית מספרת שהרמס בנה את הלירה משריון צב בבוקר בו נולד. תמורת כלי נגינה זה, הסכים אפולו, שהיה חובב מוזיקה, להפוך את הרמס ואת אמו לאלים. כלי נגינה זה מוזכר ביצירותיו של הומרוס: האיליאדה והאודיסיה. שאול טשרניחובסקי, אשר תרגם את היצירה לעברית, כינה את הכלי "כינור". בעיר אור העתיקה שבמסופוטמיה נחשפו לירות המתוארכות לשנת 2500 לפני הספירה. הציור המוקדם ביותר של לירה בעלת שבעה מיתרים מופיע על סרקופג המפורסם של Hagia Triada (מקום ישוב קטן בכרתים) והיא מתוארכת לשנת 1400 לפני הספירה. מימי הביניים משמש השם "לירה" בעיקר לכלי קשת שונים כמו "כינור הגלגל", וכינור הדומה ל"כמנצ'ה" בטורקיה. הלירה נמצאת בשימוש כיום באתיופיה, במצרים העליונה ובדרום סיני. לפי המסורת היהודית, דוד המלך ניגן לפני שאול המלך בנבל קשתי, שהוא למעשה לירה. כלי נגינה זה מכונה "כינור דוד". כך מתואר בספר שמואל (ט"ז, כ"ג): ”וְהָיָה, בִּהְיוֹת רוּחַ-אֱלֹהִים אֶל-שָׁאוּל, וְלָקַח דָּוִד אֶת-הַכִּנּוֹר, וְנִגֵּן בְּיָדוֹ; וְרָוַח לְשָׁאוּל וְטוֹב לוֹ, וְסָרָה מֵעָלָיו רוּחַ הָרָעָה”. כלי מיתר דמוי כינור עם מיתרי תהודה. (נפוצה גם בטורקיה בסגנון קצת שונה) לירת הזרוע (באיטלקית: lira da braccio). זהו כלי קשת, הדומה לכינור, מתקופת הרנסאנס. בעל חמישה מיתרים המתוחים מעל השחיף ושני מיתרי בורדון מחוצה לו. לירת שוק (באיטלקית: lira da gamba). קרויה גם לירונה (באיטלקית: lirone). זהו כלי באס גדול הנתמך מתחת לצוואר המנגן ומונח בין ברכיו. הכלי הוא בעל תשעה עד חמישה עשר מיתרים ושני מיתרי בורדון. לירת קופסה – תיבת התהודה שלה דמוית קופסה לירת קערה – תיבת התהודה שלה בצורת קערה מכיוון שהלירה ליוותה שירה נוגה במחזות, נקראות על שמה השירה הלירית והמוזיקה הלירית. המונח אף התגלגל למונח הכללי הלועזי למילים של שיר (Lyrics), ומשמש גם בשם סגנון האומנות החזותית מופשט לירי. שיה ז'ק, המוזיקה, הוצאת המרכז לתרבות ולחינוך, 1977 ג'יל רולי (עורך), ספר המוזיקה מראשיתה ועד ימינו, הוצאת יבנה, 1997 מדיה וקבצים בנושא לירה בוויקישיתוף art/lyra-musical-instrument לירה, באתר אנציקלופדיה בריטניקה (באנגלית) לירה, באתר אנציקלופדיית ההיסטוריה העולמית (באנגלית) אהרן שבתאי, הקוסמולוגיה והאלים האולימפיים - הולדת הרמס, בתוך: המיתולוגיה היוונית, עמ' 16–18 הוצאת מפה, תש"ס, 2000 הומירוס, האיליאדה והאודיסיה, תרגום ש. טשרניחובסקי, הוצאת דביר, עמוד 173, שורה 144
ארגון משפחות נרצחים ונרצחות

ארגון משפחות נרצחים ונרצחות הוא עמותה ישראלית שמטרתה קידום זכויות למשפחות נרצחים ונרצחות. ארגון משפחות נרצחים ונרצחות הוקם ב-1998 ביוזמתה של אורה ברז אשר בתה, תמר ברז, נרצחה ב-17 בספטמבר 1997. הארגון מורכב מבני משפחה שאיבדו את יקיריהם כתוצאה מרצח: הורים, אחים, בני זוג וילדים. בראש הארגון עומדת לרה צינמן, שבתה נרצחה בשנת 1996. בעשרים וחמש השנים האחרונות[דרושה הבהרה] חלה עליה במקרי הרצח במדינת ישראל. על פי הנתונים של המשטרה ושל הלשכה המרכזית לסטטיסטיקה המספר הממוצע של עשר שנים האחרונות[דרושה הבהרה] הוא כ-160 מקרי רצח בשנה. עד לשנת 2011 לא היו קיימים גופים או שירותים לליווי משפחות נרצחים ולא הוצע טיפול נפשי שהותאם לטראומה אחרי הרצח. על פי החלטת הממשלה מ-22 בנובמבר 2009 הוקמו מרכזי סיוע והתחילו בפעילותם במחצית השנייה של 2011. הם כוללים: ליווי משפטי, סיוע נפשי פרטני וקבוצתי. הארגון נוסד כקבוצה לעזרה עצמית, באמצעות מפגשים של הורים ששכלו בנים ובנות בעקבות מקרי רצח, וכל חבריו הם בני משפחותיהם של נפגעי עבירות רצח או הריגה מרחבי ישראל. הארגון מעניק לעשרות המשפחות שאיבדו את יקיריהן במעשי המתה ליווי, תמיכה ומידע חיוני בעקבות האובדן הארגון פעל להקמת מרכזי הסיוע (תוכנית סנ״ה מטעם משרד הרווחה ומשרד המשפטים), שפועלים, בין היתר, לעריכת ימי זיכרון ולמפגשים אישיים. זה שנים נהוג בארגון שבכל מקרה רצח, מתנדב של הארגון - בעצמו בן למשפחה שכולה - יוצא לפגוש את המשפחה שזה מקרוב איבדה את יקירה ומסייע לה מניסיונו. הפעילות הזאת מסייעת למתנדב לנתב את כאבו, בעקבות האסון האישי שלו, לאפיק של סיוע למשפחה אחרת, שנמצאת במצב דומה ועדיין אינה מעכלת את גודל האסון. הארגון, שהחל את דרכו במסגרת של שיחות ומפגשים ספונטניים בין הורים, אלמנות, ילדים ואחים שכולים כדי לחלוק את כאבם ולשוחח עליו, הרחיב את פעילותו כבר בראשית דרכו ובחר לפעול לא רק לרווחת המשפחות אלא גם למיגור תופעות של סכינאות ואלימות - במיוחד בקרב בני נוער. הפעילים בארגון רואים בהתנדבותם שליחות חשובה, שנועדה להעלות את המודעות לכך שמדינת ישראל תעמוד בסטנדרטים בינלאומיים ואוניברסליים בכל הקשור למעמדם של נפגעי עבירה בכלל, ובמרכזם משפחות נפגעי עבירות המתה. פעילותם הנמרצת תרמה לחקיקת חוק זכויות נפגעי עבירה. פעולות נוספות: קידום זכויות למשפחות נרצחים באמצעות חקיקה ובאמצעות פניות למשרדי ממשלה ולגופים התנדבותיים קידום הפעלת מרכזי סיוע למשפחות נרצחים הכוללים: ליווי וייצוג משפטי וסיוע נפשי פרטני וקבוצתי. העלאת הצרכים המיוחדים של משפחות הנרצחים והנרצחות לתודעה הציבורית ייזום וקידום חקיקה למניעת אלימות העלאת מאבק באלימות לסדר היום הציבורי פניה למשפחות נרצחים סמוך למועד הרצח, מתן תמיכה רגשית ומידע על זכויותיהן במגע עם המשטרה ובהליך המשפטי. הפעלת קבוצת תמיכה בהנחיית מנחה מקצועי. השתתפות בוועדה בין־משרדית במשרד הרווחה והשירותים החברתיים לגיבוש שירותי סיוע למשפחות נרצחים. ביוני 2015 הוענק לעמותה אות הנשיא למתנדב על פעילות למניעת אלימות ולסיוע מקיף למשפחות הנרצחים. בפברואר 2016 הוענק לעמותה פרס קרן יושב ראש הכנסת לאיכות חיים לשנת 2015 בתחום פעילות למניעת אלימות בחברה למען הצלת נפשות. אתר האינטרנט הרשמי של ארגון משפחות נרצחים ונרצחות ארגון משפחות נרצחים ונרצחות, ברשת החברתית פייסבוק ארגון משפחות נרצחים ונרצחות, באתר "גיידסטאר ישראל" פשיעה / סדר ציבורי, באתר של הלשכה המרכזית לסטטיסטיקה סיוע למשפחות נפגעי עבירות המתה, החלטת הממשלה מ-22 בנובמבר 2009 סיוע למשפחות נפגעי עבירות המתה, באתר של משרד הרווחה
אוויאן

האם התכוונתם ל... אוויאן (צרפת) (Évian-les-Bains) - העיר בה נערכה ועידת אוויאן אוויאן (מים מינרליים) – מותג מים מינרליים ומשקאות קלים אוויאן (כדורגל) – מועדון כדורגל צרפתי
חיים שקד

חיים שקד (8 באפריל 1939, דופניצה, ממלכת בולגריה – 29 בדצמבר 2018, כפר סבא, ישראל) היה תת-אלוף בחיל הים. פיקד על אח"י חרב (סער 3) במהלך מבצע הבאת ספינות שרבורג ובהמשך פיקד על שייטת ספינות הטילים, על זירת ים סוף ועל מספן כוח אדם. כיהן כנספח הימי וסגן הנספח הצבאי של צה"ל בארצות הברית. חיים שקד נולד בדופניצה שבממלכת בולגריה בשם חיים שקרג'יסקי ורכש השכלה יסודית יהודית בעירו. עם משפחתו המורחבת מדופניצה נמנה הפרטיזן הנודע אמיל שקרג'יסקי, ורחמים דניאל שקרג'יסקי (בול') – פרופסור לפרמקולוגיה. באפריל 1949 עלו הוא ומשפחתו לישראל והתיישבו בעכו. ב-1954 החל את לימודיו בבית הספר לקציני ים עכו וב-1958 התגייס לצה"ל לקורס חובלים. עם סיום קורס החובלים הוצב כקצין נשק במשחתות. ב-1961 השלים קורס קציני תותחנות ים בבית הספר של הצי הבריטי בבסיס הצי המלכותי בפורטסמות' והוצב כקצין תותחנות במשחתת אח"י חיפה. ב-1965 הצטרף לצוות "שלכת" שעסק בתכנון וקליטת מערך ספינות הסער בחיל הים. שירת כקצין מחלקת נשק בספינה הראשונה אח"י מבטח (סער1). בסוף 1968 אף מונה למפקדה השני בתום קליטתה בארץ. ב־1969 נשלח לשרבור ופיקד על אח"י חרב (סער 3) שהייתה אחת מחמש ספינות שרבור במבצע נועה, מילוט הספינות משרבור והבאתן ארצה. ב 1970 פיקד על אח"י סער טרם האירוע של טיבוע ספינת הדייג אורית. כיהן כמפקד פלגה 33 וסגן מפקד בית הספר לחובלים ורכש תואר ראשון במזרחנות מאוניברסיטת תל אביב. במהלך מלחמת יום הכיפורים כיהן כסגן מפקד זירת ים סוף והוצב בשארם א-שייח'. ב-1975 מונה לראש מחלקת מבצעים במפקדת חיל הים. ב-1977 נשלח שקד ללימודים במכללת המלחמה של הצי האמריקני בניופורט רוד איילנד ורכש תואר שני במינהל עסקים. ב-1978 עם שובו מארצות הברית, מונה למפקד שייטת ספינות הטילים ובהמשך למפקד זירת ים סוף. ב-1982 התמנה למפקד מספן כוח אדם וב-1985 מונה לנספח הימי בארצות הברית. ב-1988 השתחרר חיים שקד מצה"ל ומאז ניהל את חברת "שירותי ביטחון בים", העוסקת בנושאי ביטחון ימי וייצוג חברות זרות בארץ. נפטר בכפר סבא ב-29 בדצמבר 2018. היה נשוי, אב לבן ולבת וסב. נקבר בבית העלמין האזרחי "מנוחה נכונה כפר סבא". חיים שקד ראשון מימין בין קציני המשחתת אח"י יפו בתמונה קבוצתית בגשר העליון 1961. שר הביטחון משה דיין מבקר באח"י מבטח לוחץ את ידו של מייק גל, מאחור חיים שקד ומימין שלמה אראל. רס"ן חיים שקד (שני משמאל בשורה התחתונה) בין מסיימי פו"מ ימי מקוצר, מחזור 1970 סא"ל חיים שקד במסדר שייטת ספינות הטילים בנמל חיפה. אברהם רבינוביץ', ספינות שרבורג (תרגום מאנגלית: אריה מרמרי), 2001. מדיה וקבצים בנושא חיים שקד בוויקישיתוף יוחנן לוי, הקאדטים שלנו במסע אימונים "מחזור ב' וג' על אח"י מזנק (ק-32)", 'מערכות ים' ל', ספטמבר 1956, עמ' 16 דרור איסמן ועופר רז, מפקדי הזירה מספרים, בתוך "בין גלים" 157, אפריל 1982, עמ' 25 אבי ברילאנט, העוקץ המושלם, באתר "הגפן" מגזין המושבות, 8 בינואר 2010 חיים שקד, מספר על תקופת השירות בזירת ים סוף, באתר אבירי המפרץ, פורסם באפריל 2016 חיים שקד (1939-2018), דף שער בספרייה הלאומית
קרין אגסי

קרין אגסי-סלוניקי (נולדה ב-28 ביולי 1988) היא כדורסלנית עבר ישראלית ששיחקה בעמדת הקלעית בקבוצת בנות הרצליה ובסגל המורחב של נבחרת ישראל בכדורסל נשים. אגסי גדלה בקבוצת הילדות של בנות הרצליה. בשנת 2005 שיחקה אגסי לראשונה בליגת העל בכדורסל נשים, במדי קבוצת בנות השרון. בשנתיים לאחר מכן (עונות 2006-7 ,2008-9) שיחקה במכבי בנות אשדוד. ב-2009-10 חזרה לבנות השרון, שם שיחקה בהדרכת המאמן שיקי פלח, ועונה לאחר מכן (2010-11) עברה יחד עם פלח למכבי רמת חן. ב-2011-12 חזרה אגסי לשנה נוספת בבנות השרון. לאחר פתיחת עונת 2012-13 עברה לאליצור נתניה ועזרה לקבוצה להישאר בליגה. בקיץ 2013 עברה לקבוצת בנות הרצליה שעלתה לליגה הראשונה. אגסי לקחה חלק בנבחרות ישראל הצעירות: שיחקה בשתי אליפויות אירופה עם נבחרת הקדטיות (באחת מהן בתור קפטנית), הייתה חלק מנבחרות הנערות ונבחרת העתודה. משתתפת כיום בסגל הרחב של הנבחרת הבוגרת. בספטמבר 2016 נישאה לבת זוגה יפעת אגסי-סלוניקי. הבלוג של קרין אגסי, באתר "ספסל" קרין אגסי, באתר "ספסל" לי נוף, ‏זילברמן: רוצים להיות הקבוצה המובילה בישראל, באתר ONE‏, 28 ביוני 2013 כתבת צבע עם קרין אגסי ומיכל אפשטיין, בערוץ one ביוטיוב, 10 בנובמבר 2010
יוסף בן-דוד (גאוגרף)

יוסף (יוסקה) בן-דוד (1933–2012) היה גאוגרף-אנתרופולוג ישראלי, חוקר החברה והתרבות הבדואית בישראל, היה עמית-מחקר במרכז למחקרים חברתיים, המכון לחקר המדבר. בן דוד גם שימש כמרצה לגאוגרפיה במכללת דוד ילין ובאוניברסיטת בן-גוריון בנגב. בשנותיו האחרונות הוא פעל כחוקר במכון ירושלים לחקר ישראל ובמכון פלורסהיימר למחקרי מדיניות. בן דוד נחשב כמומחה בעל שם בתחום הבדואים בנגב. הוא העלה את הדברים על הכתב ותרם תרומה חשובה בעיקר בכל הנוגע להיבט האקדמי של העבודה ולהעמדת דברים על דיוקם תוך הסתייעות במקורות, השוואות והתעמקות בספרות העוסקת בנושא. בדווים ובדווים - פלאחים בתהליך העיור בנגב, מכון פלורסהיימר למחקרי מדיניות, 2001 ג'בליה : שבט בדוי בצל המנזר, הוצאת כנה, 1981 הבדווים בישראל : היבטים חברתיים וקרקעיים, הוצאת המכון לחקר מדיניות קרקעית ושימושי קרקע ומכון ירושלים לחקר ישראל, 2004 המורשת התרבותית של הבדווים בנגב, הוצאת מכון ירושלים לחקר ישראל הסכסוך על אדמות הבדווים בנגב, הוצאת המרכז לחקר החברה הערבית בישראל, 1996 יישוב הבדווים בנגב : מדיניות ומציאות 1992-1967, הוצאת מכון ירושלים לחקר ישראל, 1993 מבוא לסוציולוגיה, 1959 מריבה בנגב : בדווים, יהודים, אדמות, הוצאת המרכז לחקר החברה הערבית בישראל, 1996 שבטי הבדוים בדרום-סיני, הוצאת דפוס הקשת הבדווים בגליל ובצפון הארץ בראי התמורות גדעון קרסל ויוסף בן דוד, ‏השוק הבדווי – אבן הפינה לייסוד באר-שבע, קתדרה 77, אוקטובר 1995, עמ' 66-39 הבדווים בנגב, 1960-1900 אתר מט"ח הספרים של יוסף בן דוד, באתר "סימניה" על שינוי מואץ - שיחה עם יוסף בן דוד באתר סנונית, מרץ 1985 הבדווים בגליל ובצפון הארץ בראי התמורות / יוסקה בן דוד ואמנון ברקאי באתר הוצאת אריאל יוסף בן דוד (1933-2012), דף שער בספרייה הלאומית ערך זה הוא קצרמר בנושא ישראלים. אתם מוזמנים לתרום לוויקיפדיה ולהרחיב אותו.
פלינטשייר

מחוז פלינטשייר (באנגלית: County of Flintshire, בוולשית: Sir y Fflint) הוא מחוז בצפון-מזרח ויילס, הממלכה המאוחדת. המחוז נוצר בשנת 1996 בעיקר על בסיס נפת אלין ודי סייד (Alyn and Deeside) ונפת דלין (Delyn) של מחוז קלוויד (Clwyd). פלינטשייר, מחוז רקסהאם ודנבישייר הם שלושת המחוזות שנוצרו בשנת 1996 עם פיצול מחוז קלוויד, הם מהווים את הפינה הצפון-מזרחית של ויילס. במחוז מתגוררים כ-152,500 תושבים כשבירתו היא העיר מולד (Mold). פרק זה לוקה בחסר. אנא תרמו לוויקיפדיה והשלימו אותו. מחוז פלינטשייר גובל בצידו המזרחי עם אנגליה (מחוז צ'שייר). מכיוון מערב המחוז גובל עם מחוז דנבישייר ומדרום הוא גובל עם מחוז מחוז רקסהאם. מלבד עיר הבירה מולד שמנתה ב-2001 9,568 תושבים, הערים והעיירות העיקריות הן קונאס קווי (Connah's Quay) עם 17,500 תושבים, באקלי (Buckley) עם 14,568 תושבים, פלינט (Flint) עם 12,804 תושבים, קרוויס (Caerwys) עם 10,315 תושבים והוליוול (Holywell) עם 5,794 תושבים. בנוסף לאלו, באזור שפך נהר הדי במזרח המחוז, ישנו אזור המאחד מספר עיירות יחד ונקרא "הדי סייד" (Dee Side; לצד נהר הדי) באזור זה ישנם כ-50,000 תושבים בעיירות השונות (באזור זה נכללת גם קונאס קווי). אתר האינטרנט הרשמי של פלינטשייר פלינטשייר, באתר אנציקלופדיה בריטניקה (באנגלית) נכון לשנת 2011. נכון לשנת 2001. ערך זה הוא קצרמר בנושא ויילס ובנושא גאוגרפיה של הממלכה המאוחדת. אתם מוזמנים לתרום לוויקיפדיה ולהרחיב אותו.
בובספוג מתחת לאפס

בובספוג מתחת לאפס (באנגלית: SpongeBob's Truth or Square; בתרגום חופשי, "בובספוג: אמת או מרובע") הוא סרט טלוויזיה המבוסס על סדרת הטלוויזיה בובספוג מכנסמרובע. הסרט שודר לראשונה ב-6 בנובמבר 2009 בארצות הברית, ובשנת 2010 שודר בערוץ ניקלודיאון בישראל. הסרט ידוע גם כשני פרקים כפולים (123–124) של הסדרה. בובספוג נזכר שמסעדת "הסרטן הפריך" חוגגת 117 שנה. הוא נזכר בביקורו הראשון במסעדה ומספר על כך לגארי. לאחר מכן, בובספוג יוצא מביתו ומגיע ל"סרטן הפריך". מר קראב מספר לבובספוג שזו ההזדמנות המושלמת עבור פלנקטון לגנוב את הנוסחה הסודית של קציצת הסרטן. אי לכך, מר קראב שוכר את פטריק כמאבטח (וכך לא צריך לשלם, שכן פטריק התמים מסכים לעבוד בחינם). בובספוג מתכוון להראות לסקווידוויד, לפטריק ולמר קראב את פסל הקרח שהכין לכבוד יום ההולדת של "הסרטן הפריך", אך בטעות כולם ננעלים במקפיא. הם מנסים לצאת דרך פתחי האוורור. בזמן שהם בפתחי האוורור נזכרים כולם בתקופות שונות מהסרטן הפריך וגם מחייהם לפני תחילת הסדרה כגון: רכישת הבית של בובספוג, העבודה בסרטן הפריך לפני בובספוג, החתונה של בובספוג וסנדי ועוד. בינתיים, כל הלקוחות כועסים משום שלא קיבלו את קציצות הסרטן שהזמינו. הלקוחות מתעצבנים ועוזבים את המסעדה. לאחר שבובספוג, פטריק, סקווידוויד ומר קראב הצליחו לצאת מהמסעדה, בובספוג שר שיר על "הסרטן הפריך". הלקוחות מתרגשים וחוזרים למסעדה. במהלך הפרק מר קראב עונה לסקווידוויד על זה שהוא יודע שהוא לא עובד באימרה "לא הכול עובר, חביבי". זהו ככל הנראה אזכור לעמי מנדלמן, חבר להקת "הכל עובר חביבי", אשר דיבב את מר קראב. "בובספוג מתחת לאפס", במסד הנתונים הקולנועיים IMDb (באנגלית) "בובספוג מתחת לאפס", באתר נטפליקס "בובספוג מתחת לאפס", באתר AllMovie (באנגלית) "בובספוג מתחת לאפס", באתר Rotten Tomatoes (באנגלית)
מכבי נתניה (כדורגל חופים)

מכבי "רימקס" נתניה היא קבוצת כדורגל חופים המשחקת בליגת "בנק יהב" בכדורגל חופים. הקבוצה הוקמה בשנת 2007 יחד עם הקמת הליגה. מכבי נתניה היא הקבוצה הראשונה שזכתה באליפות הליגה, לאחר שניצחה בגמר את עירוני ראש העין בתוצאה 2–5 כאשר כוכב הקבוצה צחי אילוז כבש צמד. בעקבות זאת, נתניה הוזמנה לאליפות אירופה בכדורגל חופים. לאחר מכן, נתניה הגיעה 4 פעמים לגמר הליגה שם הפסידה בכל המשחקים. היא הקבוצה עם הכי הרבה העפלות לגמר הליגה. בקבוצה שיחקו מיטב השחקנים של נבחרת ישראל, כגון: צחי אילוז, אדיר דנין, קובי בדש, אדם לם ולירון פרטוק. צחי אילוז הוא השחקן עם הכי הרבה שערים בליגה בכל הזמנים עם 48 כיבושים. בשנת 2013 הקבוצה החתימה את דייגיניו הברזילאי מראש העין, אשר הציג יכולת עילאית והביא אותה עד לגמר, שם הפסידה לבני "פלפלה" כפר קאסם. באותה עונה מונה שחקן העבר אורן מוחרר להיות מאמנה החדש של נתניה אחרי שבני לם, מאמנה הוותיק של נתניה ומאמן הנבחרת, החליט שהוא מתעמק באימון הנבחרת. אמנם לאחר שלושה מחזורים בלבד, בני לם מצא את עצמו חוזר לאמן את קבוצתו. בשנה הזאת רבים החשיבו את נתניה כקבוצה עם הכדורגל היפה והיעיל ביותר שנראה בחוף פולג. סגל לאליפות ליגת בנק יהב בכדורגל חופים לעונת 2019 מאמן: ישראל לירון פרטוק ליגת בנק יהב בכדורגל חופים אלופה (4): 2007, 2014, 2017, 2018 סגנית (6): 2009, 2010, 2011, 2013, 2015, 2019 בכל יום שישי מגיעים לארנה בחוף פולג קבוצה של נערים, המחזיקים בשם "אולטראס החוף". הנערים מכינים תפאורות ומעודדים בכל משחק.
סטריפ דאנס

סטריפ דאנס הוא סגנון ריקוד אירובי המגיע מעולם החשפנות. סגנון ריקוד זה הוא ז'אנר חדש בהתהוות אשר קיים בעיקר בקליפים ההוליוודיים. הסגנון הוא כלי אומנותי המעביר את מסר הפיתוי, הנשיות והחושניות. הסגנון פרץ לארץ בעקבות מדריכים ומורים שהוכשרו ולמדו בהוליווד כאשר שם הסגנון נחשב לז'אנר לכל דבר (כגון מחול ג'אז, בלט וכו') . נכון להיום (2013) ניתן למצוא סגנון זה בהרבה בתי ספר מקצועיים לריקוד בארץ. סטריפ דאנס התפתח רשמית[דרוש מקור] כאשר כרמן אלקטרה שחקנית ודוגמנית אמריקאית יצרה סדרת של חמישה DVD בשם "Aerobic Striptease" המכיל את שיעור הסטריפ דאנס הראשון בהיסטוריה ובכך גרמה לנשים רבות להחצין את נשיותן דרך שיעור ריקוד. לאחר ששיחקה בסדרה המוכרת משמר המפרץ, כרמן אלקטרה רצתה לשנות את התדמית הזולה של הסטרפטיז ולכן הסטריפ דאנס מתקשר לעולם ההעצמה הנשית, שחרור התחושה האישית והגברת הביטחון העצמי. בעקבות ה-DVD של קרמן אלקטרה נוצרו קלטות דומות והסגנון של סטריפ דאנס אירובי התחיל להתפתח. הסטריפ דאנס להבדיל מחשפנות, אינו מתמקד בעירום אלא בתנועות הגוף שמסמלות נשיות, חושניות, תשוקה ופיתוי. בנוסף להנאה שבריקוד, כמו כל אימון כושר אחר, הריקוד משלב חיטוב, גמישות ושיפור כושר גופני. למרות האופי הנשי שמועבר בסטריפ דאנס, הריקוד אינו מוגבל לנשים וישנם גם גברים שמשתתפים בשיעורים אלו. סגנון ריקוד נוסף שדומה לסטריפ דאנס הוא ריקוד עמוד. בסגנון ריקוד זה ישנו אביזר אנכי המהווה חלק מהריקוד ומהתרגילים השונים. ריקודי עמוד משלבים את הנשיות והסקסיות וכן את הפעילות האירובית ולכן הסטריפ דאנס - שאינו משלב עמוד, דומה באופיו לריקודי עמוד. ריקוד חיק ריקוד על עמוד הדר אליאס, ‏מסקנותיי משיעור סטריפ דאנס: חשפנית כבר לא אהיה, באתר ‏מאקו‏, 9 בדצמבר 2009 תרגילים בסטריפ דאנס ביקורת על הdvd של כרמן אלקטרה לורי שטטמאור, לא רק פיתוי: סטריפ-דאנס ככלי להעצמה נשית, באתר ynet, 16 במרץ 2012 על קורס מדריכי סטריפ דאנס לורי שטטמאור, לא רק פיתוי: סטריפ-דאנס ככלי להעצמה נשית, באתר ynet, 16 במרץ 2012 לדוגמה ביקורת על אחת הקלטות סטריפ דאנס שיצאה בארץ http://www.israel-stripers.co.il/
LittleBigPlanet

LittleBigPlanet (מילולית: כוכב קטן גדול) הוא משחק שפותח על ידי סוני ו-Media Molecule. המשחק פותח לפלייסטיישן 3, ובהמשך הוסב ל-PSP ו-PS VITA. אחד המאפיינים העיקרים של המשחק הוא תוכנת יצירת השלבים, המאפשרת ליצור שלבים נוספים של המשחק ואז לעלות אותם לאינטרנט, המשחק יצא ב-2008 וזכה להצלחה רבה. למשחק שוחררו גרסאות ההמשך Little Big Planet 2, אחריו LittleBigPlanet Karting (משחק מרוצים שמבוסס על המשחק) ו-3 LittleBigPlanet. במשחק השחקן שולט על יצורים בשם "סאקבוי" הנמצאים בכיכר הטיימס סקוור בניו יורק וניתן לשנות את תלבושותיהם. בתוכנת יצירת השלבים ניתן ליצור שלבים נוספים למשחק. מדיה וקבצים בנושא LittleBigPlanet בוויקישיתוף LittleBigPlanet, במסד הנתונים הקולנועיים IMDb (באנגלית) ביקורת משחק: LittleBigPlanet, אתר משחקים ויגיימס (בעברית)
שאאנשי

שַׁאאַנְשִׂי (בכתב סיני: 陕西, בפין-יין: Shǎnxī ‏- IPA: ‏[ʂan˨˩ɕi̋]‏Ⓘ‏) הוא מחוז במרכז הרפובליקה העממית של סין. שטחו 205,800 קמ"ר ואוכלוסייתו מונה 39.5 מיליון נפש; 99.5% מהם בני האן ו־0.5% הם מוסלמים בני חווי. למחוז, ובמיוחד לבירתו שׂיאן (西安/Xī'ān), חלק חשוב בהתהוות התרבות הסינית ובהיסטוריה שלה. 13 שושלות פיאודליות, משושלת ג'ואו במאה ה-11 לפנה"ס ועד שושלת טאנג, ששלטה עד 907, בחרו למקם את בירתן בעיר או בקרבתה. זהו גם קצה של דרך המשי, שהובילה סחורות במשך למעלה מאלף שנה לאירופה, לחצי האי ערב ולאפריקה. צ'ין שה-חואנג, הקיסר הראשון משושלת צ'ין והראשון שאיחד את סין כולה, הקים את בירתו בשייניאנג, קרוב לשיאן של ימינו. לא רחוק משם הקים את מה שהיה עתיד להיות קברו, כשצבא של פסלי חיילים ופרשים מטרקוטה מלווים אותו בדרכו לעולם הבא (ראו צבא הטרקוטה). שושלת האן, שיוסדה אחרי הפיכה נגד שושלת צ'ין קצרת הימים (221 לפנה"ס עד 207 לפנה"ס), יסדה את בירתה בצ'אנג-אן (长安/Cháng'ān), שׂיאן של ימינו. השושלת שרדה ארבע מאוד שנה ולאחריה התפוררה סין. ב-581 שוב אוחדה סין בידי שושלת סווי ובירתה שבה להיות צ'אנג-אן ב-582. ב-681 הוחלפה שושלת סווי בידי שושלת טאנג ותחתיה שגשגה צ'אנג-אן ונהייתה לעיר הגדולה באסיה, אם לא בעולם כולו. המחוז נחלק לארבעה חלקים טופוגרפיים - מדבר בצפון סמוך למונגוליה הפנימית; מישור אדמת לס במרכז המחוז; רכס הרי צ'ין-לינג דרומית לו; ואקלים סובטרופי בדרום המחוז. מדיה וקבצים בנושא שאאנשי בוויקישיתוף אתר האינטרנט הרשמי של שאאנשי שאאנשי, באתר אנציקלופדיה בריטניקה (באנגלית) ערך זה הוא קצרמר בנושא גאוגרפיה של סין. אתם מוזמנים לתרום לוויקיפדיה ולהרחיב אותו.
תיאטראות ברודוויי

תיאטרון ברודוויי (באנגלית: Broadway theatre) בדרך כלל נקרא פשוט ברודוויי, הן אוסף ההצגות (ברובן, מחזות זמר) שהוצגו באחד מ-41 אולמות התיאטרון המקצועיים, הכוללים 500 מושבים או יותר, הממוקמים ברובע התיאטראות ובמרכז לינקולן לאורכו של רחוב ברודוויי, ברובע מנהטן של העיר ניו יורק. יחד עם התיאטראות בווסט אנד של לונדון, תיאטראות ברודוויי נחשבים כמייצגים את הרמה הגבוהה ביותר של תיאטרון מסחרי בעולם הדובר אנגלית. רק שלושה מהתיאטראות נמצאים ברחוב ברודוויי עצמו: תיאטרון ווינטר גרדן, תיאטרון פאלאס ותיאטרון ברודוויי. יתר התיאטראות נמצאים ברחובות הסמוכים. רובע התיאטראות של ברודוויי הוא אטרקציה תיירותית פופולרית בעיר ניו יורק. על פי The Broadway League, בעונת 2018–2019 צפו 14,768,254 איש בהופעות ברודוויי שגרפו רווח של 1,829,312,140 דולר. פרס טוני תיאטראות וסט-אנד (הצגות וסט-אנד בולטות) אוף ברודוויי (הצגות אוף ברודוויי בולטות) תיאטראות ברודוויי, באתר אנציקלופדיה בריטניקה (באנגלית) Pincus-Roth, Zachary. (הקישור אינו פעיל, 19.1.2022)"Ask Playbill.com: Broadway or Off-Broadway—Part I" Playbill.com, February 7, 2008 2018 – 2019 Broadway End-of-Season Statistics, The Broadway League
תיאטראות וסט אנד

תיאטראות וסט אנד (למפת לונדון מוגדלת)   קנט סארי ברקשייר בקינגהאם הרטפורדשייר אסקס תיאטראות וסט אנד (למפת לונדון רגילה)   קנט סארי בר. בקי. הרטפורדשייר אסקס תיאטראות וסט אנד (למפת הסיטי של וסטמינסטר רגילה)   הפרלמנט הבריטי תיאטראות וסט אנד (למפת הסיטי של וסטמינסטר מוגדלת)   הפרלמנט הבריטי תיאטראות וסט אנד תיאטראות הווסט אנד (באנגלית: West End theatre; בדרך כלל נקרא פשוט וסט אנד) הוא מונח פופולרי עבור הזרם המרכזי של התיאטרון המקצועי המבוים בתיאטראות הגדולים של "התיאטראות" של לונדון, אשר ברובע וסט אנד. יחד עם התיאטרון בברודוויי בניו יורק, תיאטרון הווסט אנד נחשב בדרך כלל כמייצג של הרמה הגבוהה ביותר של תיאטרון מסחרי בעולם הדובר אנגלית. צפייה בהופעה בווסט אנד היא פעילות תיירותית נפוצה בלונדון. לראשונה, סך כל הצופים בהופעות וסט אנד בשנה קלנדרית עלה על 12 מיליון בשנת 2002, ועלה על 13 מיליון בשנת 2007‏, ובכך נקבע שיא חדש עבור הווסט אנד. מאז סוף 1990 חלה עלייה במספר שחקני מסך מפורסמים על הבמה בלונדון. פרק זה לוקה בחסר. אנא תרמו לוויקיפדיה והשלימו אותו. ייתכן שתמצאו פירוט בדף השיחה. תיאטראות ברודוויי (הצגות ברודוויי בולטות) אוף ברודוויי (הצגות אוף ברודוויי בולטות) Christopher Innes, "West End" in The Cambridge Guide to Theatre (Cambridge: Cambridge University Press, 1998), pp. 1194–1195, ISBN 0-521-43437-8 Anita Singh, Showbusiness Editor, ‏TV talent shows help West End shows to record audience, The Telegraph, 8 July 2008
כריש-שן שורי

כְּרִישׁ-שֵׁן שׁוֹרִי (מכונה גם: כריש חול נמרי; שם מדעי: Carcharias taurus) הוא מין כריש מהמשפחה כרישי חול, השוחה באזורי מים רדודים וחמימים עד ממוזגים בכל האוקיינוסים. כריש זה מצוי בסכנת הכחדה עקב דיג יתר, דיג ספורט, דיג של טרפו ורבייה נמוכה. במספר מקומות (כמו לחופה המזרחי של ארצות הברית) הכרישים נפגעים גם מזיהום הים. אורכו של כריש שן שורי בוגר 3.0–3.4 מטרים (9.8–11.2 רגל) ומשקלו 95–159 ק"ג. הוא בעל מבנה שיניים גדולות ומשוננות הבולטות מקצה לסתו והוא בעל סנפירים נמוכים ושטוחים עם ראש מחודד המופנה כלפי מעלה, כשהזנב בעל אונות ארוכות הדומות לזנבות כרישים אחרים. כריש השן משריץ כ-50 עוברים מבטן הנקבה, אך העוברים מפתחים קניבליזם וטורפים אחד את השני, כשרק אחד מהם יוצא מהרחם באורך של כמטר אחד. בשל כך ובשל הרבייה המתרחשת כל שנתיים עד שלוש הכריש לא מתרבה בהצלחה, מה שמאיץ את סכנת ההכחדה שלו. כריש זה הוא הכריש היחיד שידוע שעולה למלא את קיבתו באוויר, מה שמונע ממנו לצוף בציד, כך שהוא יכול להתקרב בעדינות ובזריזות אל הטרף הוא נפוץ במים רדודים, חופים חוליים, שפכי נהרות ושוניות אלמוגים ולעיתים גם במים עמוקים יותר. הכריש צד לרוב בלילה והוא ניזון ממקרלים, צלופחים, מנטות, דגי חרב ומטונות וכן מכרישים קטנים יותר. לרוב הכריש צד לבדו אך לעיתים נצפים להקה של כרישים צדים יחדיו ואף חוטפים דיג מרשתות. כריש השן בעל מראה מאיים אך איננו רואה באדם טרף ולמעשה הוא בעל אופי רגוע יחסית לכרישים קרובים, מה שמאפשר לשחות לצידו באקווריומים ציבוריים שונים. לעיתים כרישים יתקפו אנשים שהאכילו אותם, התקרבו אליהם או דגו אותם ברשתות, נוסף על כרישים שחוטפים דגים שנתפסו ברשתות לדייגים. בעולם נרשמו 29 תקיפות של כריש זה, גם ללא התגרות, אך אף אחת לא הייתה קטלנית. עמלץ לבן כריש טיגרי מדיה וקבצים בנושא כריש-שן שורי בוויקישיתוף כריש-שן שורי, באתר ITIS (באנגלית) כריש-שן שורי, באתר NCBI (באנגלית) כריש-שן שורי, באתר Animal Diversity Web (באנגלית) כריש-שן שורי, בבסיס הנתונים ARKive (באנגלית) כריש-שן שורי, באתר FishBase (באנגלית) כריש-שן שורי, באתר GBIF (באנגלית) כריש-שן שורי באתר הרשימה האדומה של IUCN כריש-שן שורי במילון בעלי חיים: דגי סחוס (תש"ס), 2000, באתר האקדמיה ללשון העברית Compagno, L. J. V. (1984). Vol.4. Sharks of the World: An annotated and illustrated catalogue of shark species known to date; Part 1 - Hexanchiformes to Lamniformes. FAO Species Catalogue. Rome: Food and Agriculture Organization. ISBN 92-5-101384-5. https://www.floridamuseum.ufl.edu/discover-fish/species-profiles/carcharias-taurus/ ערך זה הוא קצרמר בנושא דגים. אתם מוזמנים לתרום לוויקיפדיה ולהרחיב אותו.